

**ОБЩИНА ТРЯВНА**

**ОБЯВЯВА ПОДБОР                          
ПО ДОКУМЕНТИ И СЪБЕСЕДВАНЕ/ИНТЕРВЮ/ ЗА ДЛЪЖНОСТТА   
специалист „Касиер- счетоводител“  
в дирекция “Финансово – счетоводно и административно обслужване“**

**/до завръщане на титуляра/**

**КРАТКО ОПИСАНИЕ НА ДЛЪЖНОСТТА ПО ДЛЪЖНОСТНА ХАРАКТЕРИСТИКА:**

**Приемане, предаване, отчитане на парични средства и документи и съхраняването им в каса. Изготвяне на ведомости на работещите в общинска администрация, работещи по програми и платежните документи по тях. Участва в реализирането на финансово-счетоводната дейност на Община Трявна. Изпълнява задачи свързани с получаването, съхраняването и разходването на паричните средства.  
МИНИМАЛНИ ИЗИСКВАНИЯ ЗА ЗАЕМАНЕ НА ДЛЪЖНОСТТА:**

Образователна степен: Средно;

Професионален опит: Препоръчителен;

Професионална област: В областта на икономическите науки;

Допълнителни изисквания: Компютърна грамотност.

**НЕОБХОДИМИ ДОКУМЕНТИ:   
•    заявление за участие в подбора;  
•    автобиография /СV/;  
•    копие от диплома за завършено образование;  
•    копие на други документи, доказващи допълнителен професионален опит и компетентности, които по преценка на кандидата имат отношение към характера на работата;  
•    копие на трудова книжка, доказваща наличието на трудов стаж и професионален опит.  
СРОК И МЯСТО НА ПОДАВАНЕ НА ДОКУМЕНТИТЕ:**

Документите за участие в подбора се представят в срок до 17:00 часа на 10.01.2020 г. на адрес: гр. Трявна, ул. “Ангел Кънчев“ № 21, Информация/Деловодство, ет. I-ви в сградата на Община Трявна.

**НАЧИН НА ПРОВЕЖДАНЕ НА ПОДБОРА:**

Подборът протича в два етапа:

I – Проверка за съответствието на представените документи с обявените изисквания;

II – Събеседване/интервю/, включващо проверка на компютърната грамотност.

До по-нататъшно участие в процедурата по подбор не се допускат лица, които не са представили всички необходими документи в срок или представените документи не удостоверяват изпълнението на изискванията.

Списъците на допуснатите и недопуснатите до събеседване/интервю/ кандидати, както и датата, часът и мястото на провеждане на събеседването/интервюто/ се обявяват на интернет страницата на Община Трявна и на таблото за обяви и съобщения на първи етаж в сградата на Община Трявна.